เกลม็อง ล็องแกล

เกลม็อง นีกอลา โลร็อง ล็องแกล (; เกิด 17 มิถุนายน ค.ศ. 1995) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้แก่แอสตันวิลลา สโมสรในพรีเมียร์ลีก โดยยืมจากสโมสรบาร์เซโลนา และทีมชาติฝรั่งเศส

ล็องแกลเริ่มต้นอาชีพนักฟุตบอลกับน็องซีโดยได้ลงเล่น 85 ครั้งนับตั้งแต่เปิดตัวใน ค.ศ. 2013 และคว้าแชมป์ลีกเดอในฤดูกาล 2015–2016 ต่อมาในเดือนมกราคม ค.ศ. 2017 เขาเข้าร่วมสโมสรเซบิยาด้วยค่าตัว 5 ล้านยูโร โดยลงเล่น 73 ครั้ง ทำประตูไป 4 ประตู ในช่วงเวลา 18 เดือน ก่อนจะย้ายไปยังสโมสรบาร์เซโลนาด้วยค่าตัว 35 ล้านยูโร

ระดับทีมชาติ
ในวันที่ 21 พฤษภาคม ค.ศ. 2019 ล็องแกล ได้ถูกดีดีเย เดช็อง เรียกติดทีมชาติฝรั่งเศสชุดใหญ่ เพื่อแข่งขันเกมกระชับมิตรกับโบลิเวีย และรอบคัดเลือกฟุตบอลชิงแชมป์แห่งชาติยุโรป 2020 กับอันดอร์รา และตุรกี โดยเขาได้ประเดิมสนามในนัดกับอันดอร์รา 4–0 ในวันที่ 11 มิถุนายน ในวันที่ 10 กันนายน ปีเดียวกัน เขาได้ลงเล่นพบกับอันดอร์ราอีกครั้ง ในนัดนี้เขาสามารถทำประตูได้ช่วยให้ทีมเอาชนะ 3–0 ที่สตาดเดอฟร็องส์

ล็องแกล ได้ถูกเรียกติดทีมชาติเพื่อแข่งขันฟุตบอลชิงแชมป์แห่งชาติยุโรป 2020 โดยเขาได้ลงเล่นเพียงนัดเดียวในนัดที่พบกับสวิตเซอร์แลนด์ โดยเดช็องเลือกใช้แผนการเล่น 3–5–2 หลังจากการบาดเจ็บของลูกัส แอร์น็องแดซ และลูว์กา ดีญ แบ็กซ้ายทั้งสองคน เขาถูกตำหนิอย่างกว้างขวางในการเสียประตูแรกให้กับฮาริส เซเฟรอวิช ที่เอาชนะเขาในการพยายามโหม่งบอลได้ เขาถูกเปลี่ยนตัวออกในครึ่งแรกโดยกีงส์แล กอมาน โดยสุดท้ายฝรั่งเศสแพ้การดวลลูกโทษหลังจากเสมอใน 120 นาที 3–3

เกียรติประวัติ
น็องซี
ลีกเดอ: 2015–16

บาร์เซโลนา
ลาลิกา: 2018–19
โกปาเดลเรย์: 2020–21; รองชนะเลิศ: 2018–19
ซูเปร์โกปาเดเอสปัญญา: 2018

อ้างอิง

แหล่งข้อมูลอื่น

โปรไฟล์ ที่เว็บไซต์สโมสรฟุตบอลบาร์เซโลนา

กองหลังฟุตบอล
นักฟุตบอลชาวฝรั่งเศส
ผู้เล่นอาแอ็ส น็องซี
ผู้เล่นสโมสรฟุตบอลเซบิยา
ผู้เล่นสโมสรฟุตบอลบาร์เซโลนา
ผู้เล่นสโมสรฟุตบอลทอตนัมฮอตสเปอร์
ผู้เล่นในลีกเอิง
ผู้เล่นในลีกเดอ
ผู้เล่นในลาลิกา
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
บุคคลจากจังหวัดอวซ